Solvita Āboltiņa

Solvita Āboltiņa (sünninimi Solvita Mellupe; sündinud 19. veebruaril 1963 Ogres) on Läti jurist ja poliitik.

Ta on lõpetanud 1986. aastal Läti Riikliku Ülikooli. 1993–2002 töötas Läti välisministeeriumi konsulaarosakonnas. 2000–2002 oli ühtlasi Läti Seimi 7. koosseisu liige.

2004–2006 oli ta justiitsminister Aigars Kalvītise valitsuses. 2006–2010 oli ta seimi 9. koosseisu liige, töötades seal õiguskomisjonis ja Euroopa asjade komisjonis. 2010. aastast on ta seimi 10. koosseisu, 2011. aastat 11. koosseisu ja 2014. aastast 12. koosseisu liige. 2. novembrist 2010 kuni 4. novembrini 2014 oli ta seimi esimees.

2014. aasta seimi valimistel ta valituks ei osutunud. Ta sai 6540 poolt- ja 6289 vastuhäält, mis andis 23 285 punkti. http://sv2014.cvk.lv/Part-5-Strukt-5.html Ta pääses parlamenti pärast seda, kui valituks osutunud Jānis Junkurs loobus oma mandaadist. Aboltina becomes MP after Junkurs relinquishes his mandate, LETA, 4. november 2014

Solvita Āboltiņa oli juunini 2016 erakonna Ühtsus esimees. Varem oli ta erakonna Uus Aeg esimees. Ta ei tohi külastada Venemaad.

1. septembrist 2018 on ta Läti suursaadik Itaalias.

Solvita Āboltiņa on abielus, tal on kaks last.

Tunnustus
2012 Maarjamaa Risti I klassi teenetemärk

 Viited

 Välislingid 

 "Läti seimi esimeheks valiti tagasi Solvita Āboltiņa" ERR, 18. oktoober 2011

Kategooria:Läti poliitikud
Kategooria:Justiitsministrid
Kategooria:Läti juristid
Kategooria:Läti Ülikooli vilistlased
Kategooria:Maarjamaa Risti I klassi teenetemärgi kavalerid
Kategooria:Sündinud 1963